《阁上坐雨望敬亭》
清代·王士祜

楼外青山碧四围，荡胸云气欲沾衣。愁中碧草侵阶长，望里春禽接翅归。

闲倚枯藤清兴极，漫倾浊酒赏心违。苍松翠筱空如画，怊怅烟岚屐齿稀。

作者简介：王士祜 [公元一六三二年至一六八一年]字子侧，（一作子测）一字叔子，号东亭，又号古钵山人，山东新城人，王士禄之弟，王士祯之兄。生于明思宗崇祯五年，卒于清圣祖康熙二十年，年五十岁。